നോര്ത്ത് അമേരിക്ക യൂറോപ്പ് മാര്ത്തോമാ ഭദ്രാസന ഫാമിലി കോണ്ഫ്രറന്സിനു തുടക്കം കുറിച്ചു അറ്റ്ലാന്റാ : മാര്ത്തോമ്മ സഭയുടെ നോര്ത്ത് അമേരിക്ക യൂറോപ്പ് ഭദ്രാസനത്തിന്റെ നേതൃത്വത്തില് അറ്റ്ലാന്റാ കര്മേല് മാര്ത്തോമ്മ സെന്ററില് ഒക്ടോബര് 29 മുതല് 31വരെ വെള്ളി,ശനി,ഞായര് നടക്കുന്ന ഭദ്രസന കുടുംബ സംഗമമായ 33 മത് മാര്ത്തോമ്മ ഫാമിലി കോണ്ഫ്രറന്സിനു വെള്ളിയാഴ്ച വൈകീട്ട് തുടക്കം കുറിച്ചു . നോര്ത്ത് അമേരിക്ക യൂറോപ്പ് ഭദ്രാസനാധിപന് ബിഷപ് ഡോ. ഐസക് മാര് ഫിലക്സിനോസ് എപ്പിസ്കോപ്പ ആമുഖ പ്രസംഗം നടത്തി ..ഭദ്രാസനത്തിന്റെ ബഹുമുഖ വളര്ച്ചയില് ദൈവം ചൊരിഞ്ഞ നിരവധി അനുഗ്രഹങ്ങളെയും , വിവിധ കാലഘട്ടങ്ങളില് കഠിന പ്രയത്നം നടത്തുകയും , നിസ്വാര്ത്ഥ സേവനം അനുഷ്ഠിക്കുകയും ചെയ്ത് കാലയവനികക്കുള്ളില് മറഞ്ഞ ഓരോ വ്യക്തികളെയും പേരെടുത്തു പറഞ്ഞും . ഇപ്പോള് ദദ്രാസന പ്രവര്ത്തനങ്ങളില് പങ്കാളികളായിരിക്കുന്ന ചുമതലക്കാരെയും ഓരോ ഇടവകാംഗങ്ങളെയും തിരുമേനി ആമുഖ പ്രസംഗത്തില് അനുമോദിച്ചു. തുടര്ന്നു .വൈകിട്ട് 6.30 ന് പ്രകാശത്തിന്റെ കൈത്തിരി തെളിയിച്ചു കോണ്ഫ്രറന്സിന്റെ ഔപചാരിക ഉത്ഘാടനം എപ്പിസ്കോപ്പ നിര്വഹിക്കുകയും ചെയ്തു മോസ്റ്റ്. റവ.ഡോ തിയോഡോഷിയസ് മാര്ത്തോമാ മെത്രാപൊലീത്ത കേരളത്തില് നിന്നും വീഡിയോ സന്ദേശത്തില് കൂടിയാണ് ഉത്ഘാടന പ്രസംഗം നടത്തിയത് . പ്രശ്ന സംഘീര്ണമായ ലോകത്തില് അന്ധകാരത്തിന്റെ ഇടനാഴിയിലൂടെ സഞ്ചരിക്കുന്നവക് പ്രകാശമായി തീരുക എന്നതാണ് നമ്മില് അര്പ്പിതമായിട്ടുള്ള ഉത്തരവാദിത്വമെന്നും ,കോണ്ഫ്രന്സ് കഴിഞ്ഞു പുറത്തേക്കു ഇറങ്ങുന്നവരുടെ മുഖങ്ങളില് ദൈവീക തേജസ്സ് പ്രതിഫലിക്കുമ്ബോള് മാത്രമേ കോണ്ഫ്രന്സ് വിജയകരമായി തീര്ന്നു വെന്നു പറയാനാകൂവെന്നും തിരുമേനി ഉത്ഘാടന പ്രസംഗത്തില് ഓര്മിപ്പിച്ചു. തുടര്ന്നു കോണ്ഫറന്സിനു എല്ലാവിധ ഭാവുകങ്ങള് നേരുകയും സംഘാടകരെ അഭിനന്ദിക്കുകയും ചെയ്തു. കോണ്ഫറന്സിനു വിവിധ സെഷനുകള്ക്ക് നേതൃത്വം നല്കുന്ന നല്കുന്ന റവ. ഈപ്പന് വര്ഗീസ് ഹ്യുസ്റ്റണ്, റവ.പ്രിന്സ് വര്ഗീസ് പ്രിന്സ്ടണ് തീയോളജിക്കല് സെമിനാരി,ഡോ. അന്നാ തോമസ് യുണൈറ്റഡ് മെതഡിസ്റ്റ് ചര്ച്ച്, ഡോ.ജോര്ജ് എബ്രഹാം ബോസ്റ്റണ് എന്നിവര് ഉത്ഘാടന ചടങ്ങില്സംബന്ധിച്ചു. ക്രിസ്തുവില് ജീവിക്കുക, വിശ്വാസത്തില് ചലനാത്മകരാകുക Living in Christ, Leaping in Faith എന്നതാണ് 33 മത് മാര്ത്തോമ്മ കുടുംബസംഗമത്തിന്റെ മുഖ്യ ചിന്താവിഷയം. . കോണ്ഫ്രറന്സില് ഭദ്രാസനത്തിന്റെ വിവിധ ഭാഗങ്ങളില് നിന്നായി ഏകദേശം അഞ്ഞൂറോളം പേര് ഫാമിലി കോണ്ഫ്രറന്സില് പങ്കെടുക്കുന്നുണ്ട് . കോണ്ഫ്രറന്സിന്റെ ജനറല് കണ്വീനര് ഡോ.ജോഷി ജേക്കബിന്റെ നേതൃത്വത്തില് റോയ് ഇല്ലിക്കുളത്ത് സുവനീര്, എബ്രഹാം ജോണ് രജിസ്ട്രേഷന്, ബ്ലെസി ഫിലിപ്പ്, വിനോദ് മാമ്മന് ഫിനാന്സ്, ലളിത് ജേക്കബ് ട്രാന്സ്പോര്ട്ടേഷന്, ഷൈനോ തോമസ്, മറിയാമ്മ മാത്യു ഫുഡ് ഫിലിപ്പ് മാത്യു കോണ്ഫ്രറന്സ് കോര്ഡിനേറ്റര് എന്നിവര് അടങ്ങുന്ന വിപുലമായ കമ്മറ്റി കോണ്ഫറന്സിന്റെ വിജയത്തിനായി പ്രവര്ത്തിച്ചു വരുന്നു. ശനിയാഴ്ചയും ഞായറാഴ്ചയും നടക്കുന്ന വിവിധ സെഷനുകള്ക്ക് ഭദ്രാസന സെക്രട്ടറി റവ.അജു എബ്രഹാം, ട്രഷറാര് ജോര്ജ് പി.ബാബു, റവ. സ്കറിയ വര്ഗീസ്, റവ.സിബു പള്ളിച്ചിറ, റവ.സജു സി.ശാമുവേല്, റവ.ക്രിസ്റ്റഫര് ഫില് ഡാനിയേല്, റവ.തോമസ് മാത്യു പി, ഡോ.മാത്യു ടി.തോമസ് എന്നിവര് നേതൃത്വം നല്കും. ഭദ്രാസന ട്രഷറര് ജോര്ജ് പി ബാബു നന്ദി പറഞ്ഞു. സമാപന പ്രാര്ത്ഥനക്കും ആശീര് വാദത്തിനും ശേഷം പ്രാരംഭ ദിവസത്തെ പരിപാടികള് സമാപിച്ചു . Stories you may Like